सहायक रजिस्ट्रार कार्यालय के लिपिक को दो साल की सजा
अलवर| शिक्षासमिति कार्यकारिणी के चुनाव उद्देश्य के संशोधन करवाने के किए आवेदन पर कार्यवाही करने की एवज में वर्ष 2003 में एक हजार रुपए की रिश्वत लेते पकड़े गए सहायक रजिस्ट्रार कार्यालय के तत्कालीन लिपिक सूबेसिंह यादव को एसीडी कोर्ट ने दो अलग-अलग धाराओं में दो-दो साल की सजा सुनाई है। दोनों सजाएं एक साथ चलेंगी। अदालत ने दो-दो हजार रुपए का जुर्माना भी लगाया है। यादव मुंडावर तहसील के चांदपुर के रहने वाले हैं। प्रकरण के अनुसार 20 अक्टूबर 2003 को नवीन पब्लिक शिक्षा समिति के अध्यक्ष हेमप्रकाश शर्मा ने भ्रष्टाचार निरोधक ब्यूरो चौकी पर शिकायत की थी उसने समिति कार्यकारिणी के चुनाव समिति के उद्देश्य संशोधन के लिए सहायक रजिस्ट्रार कार्यालय में आवेदन किया था। शेष| पेज 14
इसआवेदन को सहायक रजिस्ट्रार में अग्रिम कार्रवाई के लिए लिपिक सूबे सिंह यादव मार्क किया। इस पर वह सूबे सिंह से मिला तो उसने एक हजार की रिश्वत मांगी। भ्रष्टाचार निरोधक ब्यूरो की टीम ने 22 अक्अूबर 2003 को लिपिक को महल चौक स्थित सहायक रजिस्टर कार्यालय में एक हजार की रिश्वत लेते गिरफ्तार किया था।
hin_Deva hin_Deva hin_Deva